CELEX: 32014R0696
Language: da
Date: 2014-06-24 00:00:00
Title: Kommissionens forordning (EU) nr. 696/2014 af 24. juni 2014 om ændring af forordning (EF) nr. 1881/2006 for så vidt angår grænseværdier for erucasyre i vegetabilske olier og fedtstoffer og fødevarer, der indeholder vegetabilske olier og fedtstoffer  EØS-relevant tekst

25.6.2014   
            
            
               DA
            
            
               Den Europæiske Unions Tidende
            
            
               L 184/1
            
         KOMMISSIONENS FORORDNING (EU) Nr. 696/2014
   af 24. juni 2014
   om ændring af forordning (EF) nr. 1881/2006 for så vidt angår grænseværdier for erucasyre i vegetabilske olier og fedtstoffer og fødevarer, der indeholder vegetabilske olier og fedtstoffer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler (1), særlig artikel 2, stk. 3, og
   ud fra følgende betragtninger:
   
               (1)
            
            
               Kommissionens forordning (EF) nr. 1881/2006 (2) fastsætter grænseværdier for forurenende stoffer i fødevarer.
            
         
               (2)
            
            
               Det maksimale indhold af erucasyre i olier og fedtstoffer, der uden yderligere forarbejdning er bestemt til konsum, samt i fødevarer, der tilsættes olier eller fedtstoffer, er fastsat i Rådets direktiv 76/621/EØF (3). Erucasyre er et naturligt plantetoksin, der er et forurenende stof i henhold til definitionen i forordning (EØF) nr. 315/93, idet tilstedeværelsen af erucasyre i fødevarer er et resultat af landbrugsproduktionen, herunder navnlig valget af sort. For at forenkle lovgivningen bør der fastsættes en grænseværdi for erucasyre i forordning (EF) nr. 1881/2006. Bestemmelserne om fødevarer med et fedtindhold på 5 % eller mindre bør desuden harmoniseres. Direktiv 76/621/EØF tilbagekaldes derfor efterfølgende ved en selvstændig retsakt.
            
         
               (3)
            
            
               Hensigtsmæssigheden ved en grænseværdi for erucasyre er blevet fremhævet af Den Videnskabelige Komité for Levnedsmidler i udtalelse af 17. september 1993 om væsentlige krav til modermælkserstatninger og tilskudsblandinger til spædbørn og småbørn (4).
            
         
               (4)
            
            
               Der er fastsat en strengere grænseværdi for erucasyre i modermælkserstatninger og tilskudsblandinger til spædbørn og småbørn ved Kommissionens direktiv 2006/141/EF (5), og denne grænseværdi bør også angives i forordning (EF) nr. 1881/2006.
            
         
               (5)
            
            
               Forordning (EF) nr. 1881/2006 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Følgende del 8 »Naturlige plantetoksiner« tilføjes i bilaget til forordning (EF) nr. 1881/2006.
   
      
         »Del 8: Naturlige plantetoksiner
      
      
                  Fødevarer (1)
               
               
                  Grænseværdi (g/kg)
               
            
                  8.1.
               
               
                  
                     Erucasyre
                  
               
               
                   
               
            
                  8.1.1.
               
               
                  Vegetabilske olier og fedtstoffer
               
               
                  50 (6)
                  
               
            
                  8.1.2.
               
               
                  Fødevarer, der indeholder tilsatte vegetabilske olier og fedtstoffer, med undtagelse af de fødevarer, der henvises til i 8.1.3
               
               
                  50 (6)
                  
               
            
                  8.1.3.
               
               
                  Modermælkserstatninger og tilskudsblandinger til spædbørn og småbørn (8)
               
               
                  10 (6)
                  
               
            
   Artikel 2
   Ikrafttrædelse og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. juli 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 37 af 13.2.1993, s. 1.
   
      (2)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
   
      (3)  Rådets direktiv 76/621/EØF af 20. juli 1976 om fastsættelse af det maksimale indhold af erucasyre i olier og fedtstoffer, der uden yderligere forarbejdning er bestemt til konsum, samt i fødevarer, der tilsættes olier eller fedtstoffer (EFT L 202 af 28.7.1976, s. 35).
   
      (4)  http://ec.europa.eu/food/fs/sc/scf/reports/scf_reports_34.pdf.
   
      (5)  Kommissionens direktiv 2006/141/EF af 22. december 2006 om modermælkserstatninger og tilskudsblandinger til spædbørn og småbørn og om ændring af direktiv 1999/21/EF (EUT L 401 af 30.12.2006, s. 1).
   
      (6)  Grænseværdien gælder for indholdet af erucasyre beregnet på baggrund af den samlede mængde af fedtsyrer i fødevarens fedtkomponent.«